**PRAVILNIK**

**O PROGRAMU STUDENTSKOG MENTORSTVA NA FAKULTETU ŠUMARSTVA I DRVNE TEHNOLOGIJE SVEUČILIŠTA U ZAGREBU**

Zagrebu, listopad 2021. godine

Na temelju članka 25. točke 18. i članka 84. stavka 1. Statuta Sveučilišta u Zagrebu, Fakulteta šumarstva i drvne tehnologije te Pravilnika o sustavu osiguravanja kvalitete na Fakultetu šumarstva i drvne tehnologije Sveučilišta u Zagrebu, Fakultetsko vijeće Fakulteta šumarstva i drvne tehnologije Sveučilišta u Zagrebu (u daljnjem tekstu: Fakultetsko vijeće), na svojoj 1. redovitoj sjednici akademske godine 2021/2022., održanoj 29. listopada 2021. godine, donijelo je

**PRAVILNIK**

**O PROGRAMU STUDENTSKOG MENTORSTVA NA FAKULTETU ŠUMARSTVA I DRVNE TEHNOLOGIJE SVEUČILIŠTA U ZAGREBU**

**I. Opće odredbe**

**Članak 1.**

1. Pravilnikom o programu studentskog mentorstva na Fakultetu šumarstva i drvne tehnologije Sveučilišta u Zagrebu (u daljnjem tekstu: Pravilnik) uređuje se organiziranje i provedba programa studentskog mentorstva na Fakultetu šumarstva i drvne tehnologije Sveučilišta u Zagrebu (u daljnjem tekstu: Fakultet).
2. Izrazi koji se rabe u ovom Pravilniku, a imaju rodno značenje, koriste se neutralno i odnose se na muški i ženski spol.

**Članak 2.**

1. Program studentskog mentorstva se definira kao dobrovoljno sustavno pružanje vršnjačke potpore studentima prve i druge godine preddiplomskih studija tijekom njihovog studiranja i akademskog razvoja. Program se odnosi i na one studente prve godine diplomskih studija koji su završili preddiplomski studij na drugom fakultetu, a koji iskažu potrebu za ovom vrstom potpore.
2. Svrha programa studentskog mentorstva je sljedeća:
3. podrška i savjeti za studente tijekom preddiplomskog i diplomskog studija pri snalaženju na Fakultetu i pri svladavanju nastavnog gradiva
4. poboljšanje kvalitete studiranja
5. povećanje prolaznosti studenata na provjerama znanja
6. poticanje studenata na nastavak i završetak studija
7. poticanje studenata na sudjelovanje u istraživačkim aktivnostima
8. poticanje studenata na sudjelovanje na radionicama, seminarima, stručnim i znanstvenim međunarodnim i domaćim skupovima
9. poticanje studenata na korištenje dodatnih mogućnosti učenja, stjecanja dodatnih vještina i znanja u području šumarstva; urbanog šumarstva zaštite prirode i okoliša; oblikovanja proizvoda od drva i drvne tehnologije izvan Fakulteta i Sveučilišta u Zagrebu
10. osiguravanje bolje povezanosti i suradnje studenata nižih i viših godina svih studija Fakulteta
11. podrška stranim studentima pri snalaženju na Fakultetu i pri svladavanju nastavnog gradiva.
12. Program studentskog mentorstva ne obuhvaća profesionalne oblike podrške (npr. instrukcije za polaganje kolokvija i/ili ispita i druge oblike stručne pomoći) koju će pojedini studenti eventualno zatrebati tijekom studija.

**II. Sudionici programa studentskog mentorstva, način imenovanja i obveze**

**Članak 3.**

1. U programu studentskog mentorstva sudjeluju studenti – tražitelji mentorstva, studenti – mentori, koordinator programa studentskog mentorstva, prodekan za nastavu pojedinog odsjeka i dekan.
2. Student – tražitelj mentorstva je osoba upisana u prvu ili drugu godinu preddiplomskog studija, a po potrebi i student prve godine diplomskog studija kojoj se na početku akademske godine u kojoj započinje studij imenuje student – mentor na razdoblje od jedne akademske godine.
3. Student – mentor je osoba koja u skladu i do granice svojih osobnih mogućnosti i htjenja ima savjetodavnu ulogu kojom pridonosi uspješnosti studiranja studenata. Student – mentor nije osoba koja daje instrukcije u svladavanju gradiva pojedinog nastavnog predmeta, ali može usmjeravati studenta i poticati ga na češće korištenje prava na konzultacije iz pojedinih nastavnih predmeta.
4. Student – mentor može biti student 3. godine preddiplomskog studija ili 1. i 2. godine diplomskog studija koji se prijavi za ovu aktivnost osobno u Studentskoj referadi, putem elektroničke pošte na studref@sumfak.hr ili putem predstavnika Studentskog zbora najkasnije do 15. listopada tekuće godine (Obrazac SM-1 - Zamolba za prijavu u Program studentskog mentorstva se ispunjava osobno, dostupna je na službenoj internetskoj stranici Fakulteta).
5. Student – mentor će biti dodijeljen samo onom studentu koji je, prilikom upisa u prvu ili drugu godinu preddiplomskog studija, a po potrebi i studentu prve godine diplomskog studija, izrazio želju za dodjeljivanjem studenta – mentora.
6. Prodekan za nastavu pojedinog odsjeka i koordinator programa studentskog mentorstva najkasnije do 30. listopada tekuće akademske godine izrađuju prijedlog za imenovanje studenata – mentora za tu akademsku godinu. U slučaju većeg broja prijava, prednost pri odabiru studenata – mentora imaju studenti s većom prosječnom ocjenom studiranja.
7. Dekan, na prijedlog prodekana za nastavu pojedinog odsjeka i koordinatora programa studentskog mentorstva, imenuje studente – mentore najkasnije do 15. studenoga tekuće akademske godine.
8. Koordinator Programa je osoba u znanstveno-nastavnom zvanju imenovana od strane Fakultetskog vijeća na prijedlog dekana na razdoblje od tri godine.

**Članak 4.**

1. Na temelju odluke dekana o imenovanju studenata – mentora, koordinator programa studentskog mentorstva najkasnije do 20. studenoga tekuće akademske godine javno, uz njihov osobni pristanak, na mrežnim stranicama Fakulteta objavljuje popis studenata i imenovanih studenata – mentora.
2. Koordinator programa studentskog mentorstva svakom studentu – mentoru dodjeljuje najviše pet studenata u jednoj akademskoj godini.

**Članak 5.**

Obveze studenta – mentora su sljedeće:

1. upoznavanje studenata s organizacijom Fakulteta, Fakultetskim službama, prostorom Fakulteta, akademskim ophođenjem, etičkim načelima u akademskoj zajednici te svojom ulogom kao studenta – mentora
2. savjetovanje i usmjeravanje studenata tijekom studija uvažavajući njihove akademske sposobnosti, želje, sklonosti i mogućnosti, a u svrhu poboljšanja uspješnosti studiranja i osobnog razvoja
3. osiguravanje informacija i potpore u skladu sa svojim mogućnostima i iskustvom te po potrebi surađivanje s nastavnicima, studentskim predstavnicima, drugim službama Fakulteta i Sveučilišta u Zagrebu, studentskim pravobraniteljem te drugim mogućim sudionicima (sudjelovanje u organiziranju radionica i predavanja npr. radionice usmjerene na razvoj strategija učenja i organizacije vremena, vještina upravljanja karijerom i snalaženja na tržištu rada i dr.)
4. upoznavanje studenata sa redovnim natječajima za programe studentske mobilnosti i stipendiranja, mogućnostima uključivanja u rad studentskih udruga i projekata, mogućnostima uključivanja u istraživački rad, stručne i istraživačke projekte i aktivnosti (sudjelovanje na skupovima, radionicama, seminarima i dr.)
5. razgovor sa studentima (predlaže najmanje dva sastanka po semestru) o njihovim problemima i savjetovanje studenata pri svladavanju poteškoća u izvršavanju studentskih obveza (po potrebi upućuje studenta koordinatoru programa studentskog mentorstva)
6. izrada Izvješća o radu studenta – mentora (Obrazac SM-2 – Izvješće o radu studenta – mentora) te upućivanje izvještaja o radu studenta – mentora koordinatoru programa studentskog mentorstva (do 15. listopada tekuće akademske godine za prethodnu ak. godinu)
7. savjetovanje i usmjeravanje studenata stranaca pri prevladavanju kulturnih razlika i prilagodbe na novu sredinu.

**Članak 6.**

1. Student – mentor se razrješuje svoje dužnosti i prije isteka akademske godine ako:
2. studentu – mentoru prestane status studenta na Fakultetu
3. studentu – mentoru bude odobreno mirovanje studentskih obveza u toj akademskoj godini za koju je imenovan studentom – mentorom
4. student – mentor provodi semestar na drugom učilištu
5. student – mentor to sam zatraži pisanim zahtjevom uz valjano obrazloženje
6. student zatraži njegovo razrješenje i imenovanje novog studenta – mentora uz valjano obrazloženje.
7. Zahtjeve za obrazloženjem o razrješenju studenta – mentora razmatra i o tomu odlučuje prodekan pojedinog odsjeka na prijedlog koordinatora programa studentskog mentorstva.

**Članak 7.**

(1) Obveze studenta – tražitelja mentorstva su sljedeće:

1. obaviti prvi razgovor s dodijeljenim studentom – mentorom najkasnije do 1. prosinca tekuće akademske godine
2. javiti se dodijeljenom studentu – mentoru na svaki njegov poziv upućen emailom u vremenu ne duljem od tri radna dana od dana primitka poziva
3. obavijestiti dodijeljenog studenta – mentora o svakoj nastaloj promjeni vezanoj za studentov studentski status.
4. Student može samo jednom zatražiti promjenu i dobiti novog studenta – mentora.

**Članak 8.**

Obveze koordinatora programa studentskog mentorstva su sljedeće:

1. promoviranje programa studentskog mentorstva
2. osiguravanje nesmetanog funkcioniranja programa studentskog mentorstva
3. upoznavanje studenata – mentora sa njihovim zadaćama
4. pravovremena, u suradnji s prodekanima za nastavu, izrada liste predloženih studenata – mentora za tekuću akademsku godinu i podnošenje liste dekanu na službenu potvrdu
5. prikupljanje izvješća o radu studenata – mentora
6. dostavljanje godišnjeg izvješća o radu, provedbi programa studentskog mentorstva i zadovoljstvu mentoriranih studenata prodekanu za nastavu pojedinog odsjeka, Povjerenstvu za upravljanje kvalitetom Fakulteta i dekanu, najkasnije do 31. listopada tekuće godine za proteklu akademsku godinu
7. pružanje praktične pomoći svim studentima – mentorima tijekom akademske godine.

**Članak 9.**

Rad studenta – mentora vrednuje se na temelju Izvješća o radu studenta – mentora te nakon pozitivne ocjene Izvješća upisuje se kao izvannastavna aktivnost.

**Članak 10.**

1. Nastavno osoblje Fakulteta i koordinator programa studentskog mentorstva kontinuirano potiču studente na prijavljivanje u Program te aktivno usmjeravaju studente na traženje mentorske pomoći
2. U slučaju da se u određenoj akademskoj godini ne prijavi dovoljan broj studenata – mentora, a obzirom da je Program dobrovoljan i utemeljen na razvijanju podrške i solidarnosti, Program se ne provodi, nego intenzivnije promovira među studentskom populacijom.

**III. Prijelazne i završne odredbe**

**Članak 11.**

Za tumačenje odredbi ovoga Pravilnika nadležno je Fakultetsko vijeće.

**Članak 12.**

Izmjene i dopune ovog Pravilnika provode se na način istovjetan njegovom donošenju.

**Članak 13.**

Primjena Programa studentskog mentorstva počinje od akademske godine 2021/2022.

**Članak 14.**

1. Ovaj Pravilnik stupa na snagu osmoga dana od dana objave na oglasnoj ploči i mrežnoj stranici Fakulteta.
2. Danom stupanja na snagu ovoga Pravilnika prestaje važiti Pravilnik o programu studentskog mentorstava na Šumarskom fakultetu Sveučilišta u Zagrebu od 24. rujna 2019. godine.
3. Obrasci u prilogu ovog Pravilnika smatraju se njegovim sastavnim dijelom.

|  |  |  |
| --- | --- | --- |
|  |  | Dekan |
|  |  |  |
|  |  |  |
|  |  | prof. dr. sc. Tibor Pentek |

KLASA: 003-05/21-01/42

URBROJ: 251-72-03-21-1

Pravilnik je objavljen na oglasnoj ploči i mrežnoj stranici Fakulteta dana 2. studenoga 2021. godine i stupa na snagu dana 10. studenoga 2021. godine.

**xxx**

Ime i prezime studentice/studenta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBAG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj indeksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odsjek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv studija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Godina studija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt (aktivni email): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molimo Vas zaokružite na što se odnosi Vaša zamolba:

1. želim se prijaviti u Program studentskog mentorstva na Fakultetu šumarstva i drvne tehnologije Sveučilišta u Zagrebu za **studenta – mentora**

b) želim se prijaviti u Program studentskog mentorstva na Fakultetu šumarstva i drvne tehnologije Sveučilišta u Zagrebu za **studenta – tražitelja mentorstva**

U Zagrebu, \_\_\_\_\_\_\_\_\_\_\_\_\_\_\_\_\_\_

Studentica/Student (ime i prezime):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*

Ime i prezime studenta – mentora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBAG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj indeksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akademska godina: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Student – mentor

|  |  |
| --- | --- |
| Broj održanih sastanaka u semestru sa studentima *(navesti broj i datum sastanaka):* |  |
| Kratki sažetak *(max. 100 riječi sa razmacima)* o Vašim aktivnostima koje ste provodili u akademskoj godini: |  |
| Kratki sažetak o poteškoćama (problemima) s kojima ste se susreli tijekom akademske godine: |  |
| Kako ste riješili poteškoće s kojima ste se susreli tijekom akademske godine ? |  |
| Navedite prijedloge poboljšanja Programa studentskog mentorstva: |  |
| Ostale napomene: |  |

1. Studenti kojima ste bili student – mentor u akademskoj godini \_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|  | Ime i prezime studenta | Naziv i godina studija | NAPOMENA\* |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

U Zagrebu, \_\_\_\_\_\_\_\_\_\_\_\_\_\_\_\_\_\_

Studentica/Student – mentor (ime i prezime):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*